پارکی نەتەوەییی بانف

پارکی نەتەوەیی بانف کۆنترین پارکی نەتەوەیی کەنەدایە، لە ساڵی ١٨٨٥ بە ناوی پارکی چیاکانی ڕۆکی دامەزراوە. دەکەوێتە نێوان چیاکانی ڕۆکی لە ئەلبێرتا، ١١٠ کیلۆمەتر دەکەوێتە ڕۆژاوای شاری کالگاری و ناوەندی بازرگانی سەرەکی پارکەکە شارۆچکەی بانفە.
لە باکوورەوە ھاوسنوورە لەگەڵ پارکە نەتەوەیییەکەی جاسپەر، لە ڕۆژاوا ھاوسنوورە لەگەڵ پارکە نەتەوەیییەکەی یۆھۆ و لە باشوورەوە پارکە نەتەوەیییەکەی کووتنای، ئەم چوار پارکە وەک میراتی جیھانیی یوونێسکۆ لەژێر ناوی پارکەکانی چیاکانی ڕۆکی تۆمارکراوە.

دیمەنە جوانەکانی سەھۆڵبەندانی سروشتی و دەشتە سەھۆڵینەکان و دارستانە چڕەکان و دەریاچە ڕەنگاوڕەنگەکان وا دەکات ئەم پارکە ساڵانە میوانداری ژمارەیەکی زۆر گەشتیار لە ھەموو جیھانەوە بکات.

 سەرچاوەکان 

پۆل:پارکە نەتەوەییەکانی کەنەدا